Nanni Falconi

Nanni Falconi (Patada, 1950) est un'iscritore, poeta e tradutore sardu.

 Biografia 
Nàschidu in Patada in su 1950, giai dae pitzinnu at incumentzadu at iscrìere poesias, in sardu e in italianu, e sa prima poesia publicada sua, in sa Nuova Sardegna, est de su 1972.

Crèschidu in una famìlia ligada meda a su mundu de su pastoriu, a pustis de sas iscolas at isseberadu de fàghere su pastore fintzas issu, isseberende de iscrìere fintzas pro ammustrare cussu mundu dae intro  pro iscontzare sos istereòtipos e sas fàulas chi sa gente naraiat in subra de cuss'àmbitu sotziale. Sighende a istudiare de autodidata, at lèghidu e istudiadu sas òperas de Padre Luca Cubeddu e Pedru Pisurzi, e a pustis at incumentzadu a istudiare fintzas poetas de àteras limbas: italianos (a es. Ungaretti,  Montale e Leopardi), frantzesos (Charles Baudelaire),  inglesos (Thomas Stearns Eliot), ispagnolos,  russos (Vladimir Majakovskji) e americanos de su Nord (Walt Withman e Edgar Lee Masters) e de su Sud (Pablo Neruda).

in su 1997 at abertu su primu situ ìnternet suo, "Sa domo de sa limba" e, a pustis, nd'at amministradu un'àteru, "limbasarda.it", in ue at publicadu contos suos e tradutziones in sardu de T. S. Eliot e J. S. Borges.

In su 2002, cun sa domo editora Condaghes, at publicadu Coro de iscurigore, sa tradutzione sua de Hearth of Darkness de Joseph Conrad in limba sarda. Dae Conrad at, a pustis, pigadu ispiratzione pro s'òpera sua imbeniente de su 2003.

In su 2003, difatis, semper cun sa Condaghes, at publicadu su de unu romanzu suo, Su cuadorzu, e in su 2005 su de duos, Sa gianna tancada. Antoni Arca at definidu Su cuadorzu unu libru chi "ponet unu puntu finale a sa narrativa sarda imbiligale, in ue totu su mundu girat a inghìriu de su bellu tempus passadu" e Sa gianna tancada "aberit sas bentanas de sa bidda a su mundu mannu e nos narat chi perunu sardu est istadu mai un’ìsula", e Nicola Cantalupo at iscritu de Sa gianna tancada chi est "unu de is mègius libros iscritos in sardu in die de oe".

In su 2013 sa Condaghes at publicadu sa tradutzione in tedescu de Su cuadorzu, chi in custa manera est divènnidu su primu romanzu iscritu in sardu e bortadu in cussa limba.

At collaboradu, in paris a àteros iscritores e istudiosos, a sa creatzione de su CROS, su curretore ortogràficu de sa limba sarda chi impreat sa norma ortogràfica LSC e chi est istadu presentadu in manera ufitziale su 25 de trìulas de su 2015.

In su 2019 at publicadu sa prima regorta de poesias suas, Su grodde bos at a contare de me, cun sa domo editora NOR, chi at torradu a publicare in su 2021 cun fintzas sas tradutziones in italianu.

In su 2022 at publicadu su primu romanzu suo in italianu, Miali Pintus, cun sa domo editora maxottantotto.

In su 2023 at publicadu, cun sa Archivi del Sud Edizioni de S'Alighera, sa de duas regorta de sas poesias suas, Su Cantu de su Ciddicoa, bortadas in inglesu, frantzesu e italianu dae Maria Giovanna Filia e Maria Elena Sini.

 Òperas imprentadas 

 Libros iscritos 

 Romanzos 





 Poesias 


 (editzione de su libru de su 2019 cun sas tradutziones in italianu de sas poesias).

 Sàgios 



 Tradutziones 




 Riferimentos 

 Bibliografia 




 Ligàmenes esternos 






Categoria:Biografias
Categoria:Sardos
Categoria:Iscrittores in sardu
Categoria:Poetes sardos
Categoria:Literadura sarda